Lomake oletettua sääntöjenvastaista valtiontukea koskevien kantelujen tekemiseksi



Virallinen lehti nro C 116 , 16/05/2003 s. 0003 - 0006



Lomake oletettua sääntöjenvastaista valtiontukea koskevien kantelujen tekemiseksi (2003/C 116/03) EY:n perustamissopimuksen 88 artiklan 3 kohdassa määrätään, että komissiolle on annettava tieto tuen myöntämistä tai muuttamista koskevasta suunnitelmasta niin ajoissa, että se voi esittää huomautuksensa. Jäsenvaltio ei saa toteuttaa ehdottamiaan toimenpiteitä, ennen kuin menettelyssä on annettu lopullinen päätös. Tuki, joka on pantu täytäntöön perustamissopimuksen 88 artiklan 3 kohdan vastaisesti, on "sääntöjenvastaista tukea". Asetuksen (EY) N:o 659/1999(1) 10 artiklan 1 kohdassa säädetään, että jos komissiolla on miltä hyvänsä taholta saatuja tietoja oletetusta sääntöjenvastaisesta tuesta, se tutkii tiedot viipymättä. Lisäksi kyseisen asetuksen 20 artiklan 2 kohdan mukaan asianomaiset osapuolet voivat toimittaa komissiolle tietoja oletetuista sääntöjenvastaisista tuista ja tuen väärinkäytöstä (jäljempänä "kantelu"). Kuka tahansa henkilö tai mikä tahansa yritys voi tehdä kantelun komissiolle. Menettely on maksuton. Kanteluja tutkiessaan komission on kuitenkin noudatettava asetuksessa (EY) N:o 659/1999 säädettyjä menettelysääntöjä ja erityisesti jäsenvaltion puolustautumisoikeutta. Vaihtoehtoisesti tai komissiolle tehtävän kantelun lisäksi kolmannet osapuolet, joiden etuihin sääntöjenvastaisesti myönnetty tuki on vaikuttanut kielteisesti, voivat yleensä panna asian vireille kansallisessa tuomioistuimessa. Kertomus valtiontukisääntöjen soveltamisesta kansallisissa tuomioistuimissa on saatavissa Internetissä osoitteessa http://europa.eu.int/comm/ competition/state_aid/legislation/ app_by_member_states/ Komissio ei kuitenkaan voi antaa neuvoja kansallisista menettelyistä yksittäisissä tapauksissa. Oheisessa lomakkeessa on esitetty tiedot, joita komissio tarvitsee voidakseen tutkia oletettua sääntöjenvastaista tukea koskevan kantelun. Jos kaikkia lomakkeen kohtia ei voida täyttää, tämä on perusteltava. Lomake on saatavissa kaikilla yhteisön virallisilla kielillä Euroopan komission Internet-sivuilla osoitteessa http://europa.eu.int/comm/ competition/index_en.html ja http://europa.eu.int/comm/ secretariat_general/index_en.htm. Europa-sivuilla on myös runsaasti hyödyllisiä tietoja yhteisön valtiontukisäännöistä, joista voi olla apua lomaketta täytettäessä. Lomake voidaan lähettää seuraavaan osoitteeseen: Kantelut, jotka koskevat perustamissopimuksen liitteessä I mainittujen maataloustuotteiden tuotantoon, jalostukseen ja kaupan pitämiseen mahdollisesti myönnettyä sääntöjenvastaista valtiontukea: Euroopan komissio Maatalouden pääosasto Linja H Toimisto: Loi 130 5-128 B - 1049 Bruxelles/Brussel Faksi (32-2) 296 76 72 Sähköposti: Agri-State-Aids@cec.eu.int. Kantelut, jotka koskevat kalastus- ja vesiviljelytuotteiden tuotantoon, jalostukseen ja kaupan pitämiseen mahdollisesti myönnettyä sääntöjenvastaista valtiontukea: Euroopan komissio Kalastuksen pääosasto Linja D Rue Joseph II 99 B - 1049 Bruxelles/Brussel Faksi (32-2) 295 19 42 Sähköposti: fish-aidesdetat@cec.eu.int. Kantelut, jotka koskevat liikenne- tai hiilialalla mahdollisesti myönnettyä sääntöjenvastaista valtiontukea: Euroopan komissio Energian ja liikenteen pääosasto Linja A Yksikkö 4 - Sisämarkkinat, julkiset palvelut, kilpailu ja käyttäjien oikeudet B - 1049 Bruxelles/Brussel Faksi (32-2) 296 41 04 Sähköposti: stateaid.transport@cec.eu.int. Kantelut, jotka koskevat muilla aloilla mahdollisesti myönnettyä valtiontukea: Euroopan komissio Kilpailun pääosasto Valtiontukien kirjaamo J-70 (4/136) B - 1049 Bruxelles/Brussel Faksi (32-2) 295 36 10 Sähköposti: Stateaidgreffe@cec.eu.int. Jos ette ole varma, mikä osasto vastaa asiasta, voitte osoittaa kantelunne osoitteeseen Euroopan komission pääsihteeristö B - 1049 Bruxelles/Brussel Sähköposti: Aidesdetat@cec.eu.int. I.A Tiedot kantelun tekijästä I.1 Kantelun tekijän etu- ja sukunimi tai yrityksen nimi: I.2 Osoite tai rekisteröity kotipaikka: I.3 Puhelin, faksi ja sähköpostiosoite: I.4 Yhteyshenkilön nimi, osoite, puhelin, faksi ja sähköpostiosoite: I.5 Jos kantelun tekijä on yritys, lyhyt kuvaus kantelijasta ja sen toimialasta/toimialoista ja toimipaikasta/toimipaikoista: I.6 Ilmoittakaa lyhyesti, kuinka oletetun tuen myöntäminen vaikuttaa kantelun tekijän etuihin. I.B Tiedot kantelun tekijän edustajasta I.7 Jos kantelu tehdään jonkun toisen (henkilön tai yrityksen) puolesta, ilmoittakaa edustajan nimi, osoite, faksi ja sähköpostiosoite ja liittäkää mukaan kirjallinen vahvistus edustajan valtuutuksesta. II Tiedot jäsenvaltiosta II.1 Jäsenvaltio: II.2 Hallintotaso, jolla oletettu sääntöjenvastainen tuki on myönnetty: - keskushallinto - aluehallinto (ilmoittakaa tarkemmin) - muu (ilmoittakaa tarkemmin) III Tiedot kantelun kohteena olevista oletetuista tukitoimenpiteistä III.1 Onko kantelun kohteena oletettu tukijärjestelmä vai oletettu yksittäinen tuki? III.2 Milloin oletettu tuki myönnettiin tai oletettu tukijärjestelmä pantiin täytäntöön? Mikä on oletetun tukijärjestelmän kesto, jos se on tiedossa? III.3 Millä toimialalla/toimialoilla oletettua tukea sovelletaan? III.4 Mikä on oletetun tuen määrä? Missä muodossa tuki myönnetään (laina, avustus, takaus, verokannustin, verovapautus tms.)? III.5 Kuka on tuensaaja? Oletetun tukijärjestelmän osalta mainitkaa, ketkä ovat tukikelpoisia. Antakaa mahdollisimman paljon tietoja, mukaan lukien kuvaus tukea saavien yritysten päätoiminnoista. III.6 Mihin tarkoitukseen oletettua tukea myönnetään (jos tiedossa)? IV Kantelun perusteet Perustelkaa kantelunne yksityiskohtaisesti ja mainitkaa muun muassa syyt kantelun tekemiseen, mitä yhteisön oikeuden säännöksiä oletetun tuen myöntäminen mielestänne rikkoo ja kuinka tämä on vaikuttanut kilpailuedellytyksiin yhteismarkkinoilla ja jäsenvaltioiden väliseen kauppaan. Jos oletettu tuki on haitannut omia liiketaloudellisia etujanne, selittäkää miten. V Tiedot muista menettelyistä V.1 Mahdolliset yhteydenotot komission yksiköihin (jos mahdollista, liittäkää mukaan jäljennökset kirjeenvaihdosta): V.2 Yhteydenotot kansallisiin viranomaisiin (esim. keskus-, alue- tai paikallishallinnon edustajat, oikeusasiamies jne.; jos mahdollista, liittäkää mukaan jäljennökset kirjeenvaihdosta): V.3 Asian vireille pano kansallisessa tuomioistuimessa tai muut menettelyt (esim. välimies- tai sovittelumenettely). (Ilmoittakaa, jos asiassa on jo tehty päätös, ja liittäkää mukaan jäljennös mahdollisesta päätöksestä): VI Kantelua tukevat asiakirjat Luetelkaa kantelua mahdollisesti tukevat asiakirjat tai todisteet ja liittäkää mukaan niiden jäljennökset. Liittäkää mukaan, jos mahdollista, jäljennös kansallisesta laista tai muusta toimenpiteestä, joka on oletetun tuen maksamisen oikeusperustana. VII Luottamuksellisuus Voidakseen suojella kyseisen jäsenvaltion puolustautumisoikeutta komission on mahdollisesti paljastettava henkilöllisyytenne ja kantelua mahdollisesti tukevat asiakirjat tai niiden sisältö kyseiselle jäsenvaltiolle. Jos ette halua, että henkilöllisyyttänne tai joitain asiakirjoja tai tietoja paljastetaan, ilmoittakaa tästä selvästi ja mainitkaa, mitkä osat asiakirjoista ovat luottamuksellisia ja perustelkaa pyyntönne. Paikka, aika ja kantelun tekijän allekirjoitus (1) EYVL L 83, 27.3.1999, s. 1.